8. ΝΟΜΟΘΕΤ. ΔΙΑΤΑΓΜΑ υπ’ αριθ. 135 της 31 Οκτ./5 Νοεμ. 1974 (ΦΕΚ Α΄ 320) Περί ρυθμίσεως θεμάτων τινών του Ελληνικού Ινστιτούτου Διεθνούς και Αλλοδαπού Δικαίου. Άρθρ.1.-1.Το Διοικητικόν Συμβούλιον του υπό του Α.Ν. 1712/1939, ως ούτος ισχύει νυν, συσταθέντος Ελληνικού Ινστιτούτου Διεθνούς και Αλλοδαπού Δικαίου, συγκροτείται εκ των ακολούθων μελών: α)Εκ του Προέδρου του Συμβουλίου Επικρατείας, ως Προέδρου. β)Εκ του Προέδρου του Αρείου Πάγου, ως Αντιπροέδρου. «γ.Από τον κοσμήτορα της Σχολής Νομικών, Οικονομικών, Πολιτικών Επιστημών του Πανεπιστημίου Αθηνών και, σε περίπτωση που δεν υπάρχει είτε απουσιάζει είτε κωλύεται, από τον πρόεδρο του Νομικής Σχολής αυτής και, σε περίπτωση που και τούτος δεν υπάρχει ή απουσιάζει ή κωλύεται από τον αρχαιότερο καθηγητή του Νομικού Τμήματος». Το στοιχ. γ΄ αντικαταστάθηκε ως άνω από την παρ. 4 άρθρ. 23 Νόμ. 1562/1985 (ΦΕΚ Α΄ 150), (τόμ. 10 σελ. 154,04). δ)Εκ του Προϊσταμένου της Ειδικής Νομικής Υπηρεσίας του Υπουργείου Εξωτερικών. ε)Εκ του Προέδρου του Διοικητικού Συμβουλίου του Δικηγορικού Συλλόγου Αθηνών. «στ.Από τον Προϊστάμενο της Γενικής Διευθύνσεως του Υπουργείου Δικαιοσύνης στην οποία ανήκει η άσκηση της εποπτείας του Ινστιτούτου». Το μέσα σε « » εδάφ. στ΄ αντικαταστάθηκε ως άνω από την παρ. 14 του άρθρ. 22 του Νόμ. 2521/1-1 Σεπτ. 1997 (ΦΕΚ Α΄ 174) Τόμ. 6Α Σελ. 294,747. ζ)Εκ του Γενικού Διευθυντού του Γενικού Λογιστηρίου του Κράτους, ως μελών. 2.Του Συμβουλίου μετέχει, ως εισηγητής άνευ ψήφου, ο Διευθυντής του Ινστιτούτου. Άρθρ.2.-Τα άρθρ. 7 έως 14 του Κανονισμού του Ελληνικού Ινστιτούτου Διεθνούς και Αλλοδαπού Δικαίου, εγκριθέντος δια της υπ’ αριθ. 86230 της 1/12.8.1939 αποφάσεως του Υπουργού Δικαιοσύνης, ως ταύτα ετροποποιήθησαν και συνεπληρώθησαν μεταγενεστέρως, διατηρούνται εν ισχύϊ. Άρθρ.3.-Δια Π.Δ./τος εκδιδομένου προτάσει των Υπουργών Δικαιοσύνης και Εξωτερικών καθορίζονται εφεξής τα της οργανώσεως και λειτουργίας του Ελληνικού Ινστιτούτου Διεθνούς και Αλλοδαπού Δικαίου, ως και τα της εν γένει καταστάσεως του προσωπικού αυτού. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.

[Source: greek_legal_code_raptarchis | Tokens: 1900]